ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
ദ്രുത ആന്റിജൻ പരിശോധനകളിൽ നെഗറ്റീവ് ആയ, രോഗലക്ഷണങ്ങളുള്ള എല്ലാ കേസുകളും ആർ.ടി.-പി.സി.ആർ. പരിശോധനയ്ക്ക് വിധേയമാക്കണമെന്ന് കേന്ദ്ര ആരോഗ്യ മന്ത്രാലയം
 നെഗറ്റീവ് ആയതും രോഗലക്ഷണങ്ങളുള്ളതുമായ കേസുകളിൽ, തുടർന്ന് ആർ.റ്റി. -പി.സി.ആർ. പരിശോധന നടത്തുന്നതിനുള്ള നടപടികൾ സ്വീകരിക്കുന്നതിൽ ചില വലിയ സംസ്ഥാനങ്ങൾ വീഴ്ച വരുത്തുന്നതായി കേന്ദ്ര ആരോഗ്യ മന്ത്രാലയം വ്യക്തമാക്കി.
ഇനിപ്പറയുന്ന രണ്ട് പ്രത്യേക വിഭാഗം ആളുകളിൽ വീണ്ടും ആർ.ടി.-പി.സി.ആർ. പരിശോധന നടത്തേണ്ടതുണ്ടെന്ന് ഐ.സി.എം.ആറിൻറെയും കേന്ദ്ര ആരോഗ്യ മന്ത്രാലയത്തിൻറെയും മാർഗ്ഗനിർദ്ദേശത്തിൽ വ്യക്തമാക്കുന്നു:
1. ദ്രുത ആന്റിജൻ പരിശോധനയിൽ  നെഗറ്റീവ് ആയതും പനി, ചുമ, ശ്വാസതടസ്സം എന്നീ രോഗലക്ഷണങ്ങൾ ഉള്ളതുമായ ആളുകൾ
2. രോഗലക്ഷങ്ങളില്ലാത്തതും ദ്രുത ആന്റിജൻ പരിശോധനയിൽ  നെഗറ്റീവ് ആയതും തുടർന്ന് 2 മുതൽ 3 ദിവസത്തിനുള്ളിൽ രോഗ ലക്ഷണങ്ങൾ കാണിക്കുന്നതുമായ ആളുകൾ.
ഇക്കാര്യങ്ങൾ വ്യക്തമാക്കി കേന്ദ്ര ആരോഗ്യ മന്ത്രാലയവും ഐ.സി.എം.ആറും. സംയുക്തമായി എല്ലാ സംസ്ഥാന-കേന്ദ്രഭരണ പ്രദേശങ്ങൾക്കും കത്തെഴുതിയിട്ടുണ്ട്. കൂടാതെ, ദ്രുത ആന്റിജൻ പരിശോധനയിൽ  നെഗറ്റീവ് ആയ രോഗലക്ഷണങ്ങൾ ഉള്ളവരെ ആർ.ടി.-പി.സി.ആർ. പരിശോധനയ്ക്ക് വിധേയരാക്കുന്നുണ്ടെന്ന് ഉറപ്പുവരുത്തണമെന്നും അഭ്യർത്ഥിച്ചിട്ടുണ്ട്.
ദ്രുത ആന്റിജൻ പരിശോധനയിൽ നെഗറ്റീവ് ആയ രോഗലക്ഷണങ്ങളുള്ള കേസുകൾ പരിശോധിക്കപ്പെടാതിരുന്നാൽ അവരുടെ സമ്പർക്കത്തിലൂടെ രോഗം പടരാൻ സാധ്യതയുണ്ട്. ഇത് തടയാൻ ആർ.ടി.-പി.സി.ആർ. പരിശോധന അത്യാവശ്യമാണ്. തെറ്റായ നെഗറ്റീവ് പരിശോധനാ ഫലങ്ങൾ മുൻകൂട്ടി മനസ്സിലാക്കി ക്വാറന്റ്റീൻ ചെയ്യുന്നതിനും ആശുപത്രിയിൽ പ്രവേശിക്കുന്നതും ഇത് സഹായിക്കും. വ്യാപകമായ പരിശോധനയ്ക്കും പരിശോധന വർദ്ധിപ്പിക്കുന്നതിനും ദ്രുത ആന്റിജൻ പരിശോധനകൾ ഉപയോഗിക്കുമ്പോൾ തന്നെ കോവിഡ് പരിശോധകളുടെ സുവർണ്ണ നിലവാരമായി ആർ.റ്റി.-പി.സി.ആർ. തുടരുന്നുവെന്നും സംയുക്ത കത്തിൽ ആവർത്തിച്ചിട്ടുണ്ട്.
ഇക്കാര്യങ്ങൾ ശ്രദ്ധിക്കുന്നതിനായി എല്ലാ ജില്ലകളിലും സംസ്ഥാനതലത്തിലും അടിയന്തിരമായി ഒരു നിരീക്ഷണ സംവിധാനം  ഏർപ്പെടുത്തണമെന്നും കേന്ദ്ര ആരോഗ്യ മന്ത്രാലയം സംസ്ഥാനങ്ങളോട് ആവശ്യപ്പെട്ടു.
വിദ്യാഭ്യാസ മന്ത്രാലയം
സ്കൂൾ ഇന്നൊവേഷൻ അംബാസഡർ പരിശീലന പരിപാടി ആരംഭിച്ചു
ന്യൂഡൽഹി, ജൂലൈ 16, 2021
കേന്ദ്ര വിദ്യാഭ്യാസ മന്ത്രി ശ്രീ ധർമേന്ദ്ര പ്രധാനും ഗോത്രകാര്യ മന്ത്രി ശ്രീ അർജുൻ മുണ്ടയും സംയുക്തമായി 50,000 സ്കൂൾ അധ്യാപകർക്കായി ‘സ്കൂൾ ഇന്നൊവേഷൻ അംബാസഡർ പരിശീലന പരിപാടി’ ക്ക്  തുടക്കം കുറിച്ചു
വിദ്യാഭ്യാസ മന്ത്രാലയത്തിന്റെ ഇന്നൊവേഷൻ സെൽ, ഗോത്രകാര്യ മന്ത്രാലയം, സിബിഎസ്ഇ, എഐസിടിഇ എന്നിവയുടെ സഹകരണത്തോടെയാണ് പരിപാടി സംഘടിപ്പിച്ചിരിക്കുന്നതെന്ന് കേന്ദ്ര മന്ത്രി ശ്രീ പ്രധാൻ പറഞ്ഞു. ഇത് ലക്ഷക്കണക്കിന് വിദ്യാർത്ഥികളിൽ നൂതനാശയ കഴിവുകൾ വളർത്തുന്നതിന് സഹായിക്കും. കൂടാതെ ഇത് നൂതനാശയ സംസ്കാരം വികസിപ്പിക്കുന്നതിനും ഊർജ്ജസ്വലമായ ഒരു നവ ഇന്ത്യയ്ക്ക് അടിത്തറ പാകുന്നതിനും സഹായിക്കും.
അധ്യാപകരുടെ ശേഷി വികസനത്തിനുള്ള ഒരു തനത് പദ്ധതിയാണ് എസ്ഐഎടിപി എന്ന് കേന്ദ്രമന്ത്രി ശ്രീ അർജുൻ മുണ്ട പറഞ്ഞു. കുട്ടികൾക്കിടയിലെ സർഗാത്മകത,വിമർശനാത്മക ചിന്ത, ആശയവിനിമയശേഷി എന്നിവ വർദ്ധിപ്പിക്കാൻ ലക്ഷ്യമിട്ടുള്ള പദ്ധതിയാണിത്. പദ്ധതിയുടെ ഭാഗമായി ഏകലവ്യ സ്കൂളുകളെ പൂർണമായും ഉൾപ്പെടുത്തിയത് ഗോത്ര വർഗ്ഗത്തിൽപ്പെട്ട വിദ്യാർത്ഥികളുടെ അർഥപൂർണമായ വികസനത്തിനുള്ള ശരിയായ ചുവടുവെപ്പാണ് എന്ന് അദ്ദേഹം പറഞ്ഞു.
സ്കൂൾ അദ്ധ്യാപകർക്കായുള്ള നൂതനമായ ഈ പരിശീലന പരിപാടിയിലൂടെ , 50,000 സ്കൂൾ അധ്യാപകരെ നൂതനാശയം, സംരംഭകത്വം, ആശയരൂപീകരണം,ഐ പി ആർ,ഡിസൈൻ തിങ്കിംഗ്, പ്രൊഡക്റ്റ് ഡെവലപ്മെന്റ്, എന്നിവ പരിശീലിപ്പിക്കുകയാണ് ലക്ഷ്യം. പരിശീലനം ഓൺലൈൻ വഴി മാത്രമായിരിക്കും നൽകുക
IE/SKY
(Visitor Counter : 121
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 131 കോടിയിലധികം വാക്സിന് ഡോസുകള്
ഉപയോഗിക്കാത്ത 21.92 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂണ് 21നാണ് തുടക്കമായത്. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,31,45,03,460
ബാക്കിയുള്ളത്
21,92,56,121
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 131 കോടിയിലധികം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 21.92 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
ആണവോര്ജ്ജ വകുപ്പ്
കൂടംകുളം ആണവനിലയത്തിന് കൂടുതൽ നൂതനമായ ഇന്ധന ഓപ്ഷൻ റോസാറ്റം വാഗ്ദാനം ചെയ്യുന്നു
റഷ്യൻ ഗവണ്മെന്റ് ഉടമസ്ഥതയിലുള്ള ആണവോർജ കോർപ്പറേഷനായ റോസാറ്റം, കൂടംകുളം ആണവനിലയത്തിന് കൂടുതൽ നൂതനമായ ഇന്ധന ഓപ്ഷൻ വാഗ്ദാനം ചെയ്തിട്ടുണ്ടെന്ന് കേന്ദ്ര ആണവോർജ, ബഹിരാകാശ സഹമന്ത്രി ഡോ. ജിതേന്ദ്ര സിംഗ് പറഞ്ഞു.
2022 മെയ്-ജൂൺ മാസങ്ങളിൽ റഷ്യൻ ഫെഡറേഷനിൽ നിന്ന് ടിവിഎസ്-2എം ഫ്യുവൽ അസംബ്ലികളുടെ ആദ്യഭാഗം ലഭിച്ചുവെന്നും യൂണിറ്റ്-1ൽ ലോഡുചെയ്തിട്ടുണ്ടെന്നും അവ തൃപ്തികരമായി പ്രവർത്തിക്കുന്നുവെന്നും ലോക് സഭയിൽ ഇന്ന് ഒരു ചോദ്യത്തിന് രേഖാമൂലമുള്ള മറുപടിയിൽ ഡോ. ജിതേന്ദ്ര സിംഗ് പറഞ്ഞു.
കെകെഎൻപിപി റിയാക്ടറുകളിൽ ടിവിഎസ്-2എം ഫ്യൂവൽ അസംബ്ലികൾ ഉപയോഗിക്കുന്നത് 18 മാസത്തെ പ്രവർത്തന സൈക്കിളുകൾ അനുവദിക്കുമെന്ന് ഡോ ജിതേന്ദ്ര സിംഗ് പറഞ്ഞു. യൂണിറ്റ് രണ്ടിൽ ഉപയോഗിക്കുന്ന യുടിവിഎസ് ഫ്യൂവൽ അസംബ്ലികൾ 12 മാസത്തെ പ്രവർത്തന സൈക്കിലാണ് നൽകുന്നത്.
വിദഗ്ധരുടെ വിശദമായ ആലോചനകൾക്ക് ശേഷം, മികച്ച പ്രവർത്തന പ്രകടനം കണക്കിലെടുത്ത് കൂടംകുളം യൂണിറ്റ്-1&2 ലെ യുടിവിഎസ് ഫ്യുവൽ അസംബ്ലികൾക്ക് പകരം ടിവിഎസ്-2എം ഇന്ധനം ഉപയോഗിക്കാൻ തീരുമാനിച്ചതായി മന്ത്രി പറഞ്ഞു.
ആഭ്യന്തരകാര്യ മന്ത്രാലയം
പത്മ പുരസ്കാരങ്ങൾ-2023-നുള്ള നാമനിർദ്ദേശങ്ങൾ 2022 സെപ്റ്റംബർ 15 വരെ സമർപ്പിക്കാം
2023-ലെ റിപ്പബ്ലിക് ദിനത്തോടനുബന്ധിച്ച് പ്രഖ്യാപിക്കുന്ന പത്മ പുരസ്കാരങ്ങൾക്കുള്ള നാമനിർദ്ദേശങ്ങൾ/ശുപാർശകൾ എന്നിവ ഓൺലൈൻ ആയി സമർപ്പിക്കുന്നത് 2022 മെയ് 1-ന് ആരംഭിച്ചു. നാമനിർദ്ദേശം നൽകാനുള്ള അവസാന തീയതി 2022 സെപ്റ്റംബർ 15 ആണ്. പത്മ പുരസ്കാരങ്ങൾക്കുള്ള നാമനിർദ്ദേശങ്ങൾ/ശുപാർശകൾ ഓൺലൈനിൽ പത്മ അവാർഡ് പോർട്ടൽ https://awards.gov.in വഴി മാത്രമേ സ്വീകരിക്കുകയുള്ളൂ.
(പത്മ വിഭുഷൻ, പത്മഭൂഷൻ, പത്മശ്രീ എന്നീ പത്മപുരസ്കാരങ്ങൾ, രാജ്യത്തെ ഏറ്റവും ഉയർന്ന സിവിലിയൻ അവാർഡുകളിൽ ഒന്നാണ്. 1954-ൽ ആരംഭിച്ച ഈ അവാർഡുകൾ എല്ലാ വർഷവും റിപ്പബ്ലിക് ദിനത്തോടനുബന്ധിച്ചാണ് പ്രഖ്യാപിക്കുന്നത് . ‘വിശിഷ്ട പ്രവർത്തനം’ അംഗീകരിക്കുന്നതിനും ഒപ്പം കല, സാഹിത്യം, വിദ്യാഭ്യാസം, സ്പോർട്സ്, മെഡിസിൻ, സോഷ്യൽ വർക്ക്, സയൻസ് ആൻഡ് എഞ്ചിനീയറിംഗ്, പബ്ലിക് അഫയേഴ്സ്, സിവിൽ , സേവനം, വ്യാപാരം, വ്യവസായം തുടങ്ങി എല്ലാ മേഖലകളിലും/ശാഖകളിലും മികച്ചതും അസാധാരണവുമായ നേട്ടങ്ങൾ/സേവനം എന്നിവയ്ക്കാണ് പുരസ്കാരം നൽകുന്നത്. . വംശം, തൊഴിൽ, സ്ഥാനം, ലിംഗഭേദം എന്നിവ ഇല്ലാതെ എല്ലാ വ്യക്തികളും ഈ അവാർഡിന് അർഹരാണ്. ഡോക്ടര്മാര്, ശാസ്ത്രജ്ഞര് എന്നിവരൊഴികെ പൊതുമേഖലാ സ്ഥാപനങ്ങളിലടക്കം ജോലിചെയ്യുന്ന ഗവണ്മെന്റ് ജീവനക്കാര്ക്ക് പത്മ പുരസ്കാരങ്ങള്ക്ക് അപേക്ഷിക്കാന് അര്ഹതയില്ല.
പത്മ അവാർഡുകൾ “ജനങ്ങളുടെ പത്മ” ആക്കി മാറ്റാൻ ഗവണ്മെന്റ് പ്രതിജ്ഞാബദ്ധമാണ്. അതിനാൽ എല്ലാ പൗരന്മാരും സ്വയം-നാമനിർദ്ദേശങ്ങൾ ഉൾപ്പെടെ നാമനിർദ്ദേശങ്ങൾ/ശുപാർശകൾ നൽകാൻ അഭ്യർത്ഥിക്കുന്നു
സ്ത്രീകൾ, സമൂഹത്തിലെ ദുർബ്ബല വിഭാഗങ്ങൾ, പട്ടികജാതി-പട്ടികവർഗക്കാർ, ദിവ്യാംഗങ്ങൾ, സമൂഹത്തിന് നിസ്വാർത്ഥമായ സേവനം ചെയ്യുന്നവർ എന്നിവരിൽ നിന്ന് മികവും നേട്ടങ്ങളും ശരിക്കും അംഗീകരിക്കപ്പെടാൻ അർഹരായ കഴിവുള്ള വ്യക്തികളെ തിരിച്ചറിയാൻ യോജിച്ച ശ്രമങ്ങൾ നടത്തണം .
മേൽപ്പറഞ്ഞ പത്മ പോർട്ടലിൽ ലഭ്യമായ ഫോർമാറ്റിൽ ഉൾപ്പെടുത്തിയിരിക്കുന്ന എല്ലാ വിശദാംശങ്ങളും നാമനിർദ്ദേശങ്ങളിൽ/ശുപാർശകളിൽ അടങ്ങിയിരിക്കണം. കൂടാതെ, ശുപാർശ ചെയ്തിട്ടുള്ള വ്യക്തിയുടെ അതത് മേഖലയിലെ വിശിഷ്ടവും അസാധാരണവുമായ നേട്ടങ്ങൾ/സേവനം വ്യക്തമായി വിശദമാക്കുന്ന പരമാവധി 800 വാക്കിലുള്ള ഒരു വിവരണവും ഉൾപ്പെടുത്തണം.
ഇതുസംബന്ധിച്ച കൂടുതൽ വിവരങ്ങൾ ആഭ്യന്തര മന്ത്രാലയത്തിന്റെ വെബ്സൈറ്റിലെ  'അവാർഡുകളും മെഡലുകളും' എന്ന ശീർഷകത്തിൽ ലഭ്യമാണ്. https://padmaawards.gov.in എന്ന പത്മ അവാർഡ് പോർട്ടലിലും വിവരങ്ങൾ ലഭ്യമാണ്.
ഈ അവാർഡുകളുമായി ബന്ധപ്പെട്ട ചട്ടങ്ങളും നിയമങ്ങളും https://padmaawards.gov.in/AboutAwards.aspx എന്ന ലിങ്കിൽ ലഭ്യമാണ്.
കോര്പ്പറേറ്റ്കാര്യ മന്ത്രാലയം
ലിസ്റ്റ് ചെയ്യാത്ത പബ്ലിക് കമ്പനികളുടെ ഓഹരികള് ഇനി ഡിമാറ്റ് രൂപത്തില് മാത്രം
ലിസ്റ്റ് ചെയ്യാത്ത പബ്ലിക് കമ്പനികള് അവയുടെ ഓഹരികള് ഇനി ഡിമാറ്റ് രൂപത്തില് മാത്രം പുറത്തിറക്കുകയും കൈമാറ്റം ചെയ്യുകയും വേണമെന്ന് കേന്ദ്ര കോര്പ്പറേറ്റ് കാര്യ മന്ത്രാലയം വിജ്ഞാപനമിറക്കി. 2018 ഒക്ടോബര് 02 മുതലാണ് ഇതിന് പ്രാബല്യമുണ്ടാകുക. കോര്പ്പറേറ്റ് മേഖലയില് സുതാര്യത വര്ദ്ധിപ്പിക്കുന്നതിനും നിക്ഷേപകരുടെ താത്പര്യ സംരക്ഷണത്തിനുമാണ് നടപടി.
(ഡിപ്പോസിറ്ററികളും ഓഹരി കൈമാറ്റ ഏജന്റുകളുമായി സഹകരിച്ച് ലിസ്റ്റ് ചെയ്യാത്ത കമ്പനികള് തങ്ങളുടെ ഓഹരികള് ഡീമാറ്റ് രൂപത്തിലാക്കണം. അത്തരം ഓഹരികള് ഡീമാറ്റ് ആക്കുന്നതുമായി ബന്ധപ്പെട്ട പരാതികള് ഐഇപിഎഫ് അധികൃതര് കൈകാര്യം ചെയ്യും.
IE/BSN
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 192.67 കോടി കടന്നു
ന്യൂ ഡൽഹി: മെയ് 25, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 192.67 കോടി  കടന്നു. 2,43,14,249 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.31 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 14,971 പേരാണ്. ഇത് ആകെ രോഗബാധിതരുടെ 0.03% ശതമാനമാണ്.
കഴിഞ്ഞ 24 മണിക്കൂറിനുള്ളിൽ 1,977 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,26,02,714 ആയി. ദേശീയ രോഗമുക്തി നിരക്ക് 98.75%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 2,124 പേർക്കാണ്.
 പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.49 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.46 ശതമാനമാണ്.
RRTN
ന്യൂ ഡൽഹി: ഡിസംബർ 20, 2022
പ്രധാനമന്ത്രിയുടെ സാമ്പത്തിക ഉപദേശക സമിതിയും ഇൻസ്റ്റിറ്റ്യൂട്ട് ഫോർ കോംപറ്റീറ്റീവ്നെസ് ആൻഡ് സോഷ്യൽ പ്രോഗ്രസ് ഇമ്പറേറ്റീവും ചേർന്ന് സംസ്ഥാനങ്ങളുടെയും ജില്ലകളുടെയും സാമൂഹിക പുരോഗതി സൂചിക ഇന്ന് പുറത്തിറക്കി.
സാമൂഹിക പുരോഗതിയുടെ മൂന്ന് നിർണായക തലങ്ങളായ മനുഷ്യന്റെ അടിസ്ഥാന ആവശ്യങ്ങൾ, ക്ഷേമത്തിന്റെ അടിസ്ഥാന പ്രമാണങ്ങൾ, അവസരങ്ങൾ എന്നിവയുടെ 12 ഘടകങ്ങളെ അടിസ്ഥാനമാക്കിയാണ് SPI സംസ്ഥാനങ്ങളെയും ജില്ലകളെയും വിലയിരുത്തിയത്. സംസ്ഥാന തലത്തിൽ 89 സൂചകങ്ങളും ജില്ലാ തലത്തിൽ 49 സൂചകങ്ങളും അടങ്ങുന്ന വിപുലമായ ചട്ടക്കൂടാണ് ഉപയോഗിക്കുന്നത്.
SPI സ്കോറുകൾ അടിസ്ഥാനമാക്കി, സംസ്ഥാനങ്ങളെയും ജില്ലകളെയും സാമൂഹിക പുരോഗതിയുടെ ആറ് ശ്രേണികളിൽ റാങ്ക് ചെയ്തിട്ടുണ്ട്:
ശ്രേണി 1: വളരെ ഉയർന്ന സാമൂഹിക പുരോഗതി
ശ്രേണി 2: ഉയർന്ന സാമൂഹിക പുരോഗതി
ശ്രേണി 3: ഉയർന്ന മധ്യവർഗ്ഗ സാമൂഹിക പുരോഗതി
ശ്രേണി 4: താഴ്ന്ന മധ്യവർഗ്ഗ സാമൂഹിക പുരോഗതി
ശ്രേണി 5: കുറഞ്ഞ സാമൂഹിക പുരോഗതി
ശ്രേണി 6: വളരെ കുറഞ്ഞ സാമൂഹിക പുരോഗതി
രാജ്യത്തെ ഏറ്റവും ഉയർന്ന SPI സ്കോർ പുതുച്ചേരിയുടെ 65.99 ആണ്. ലക്ഷദ്വീപും ഗോവയും യഥാക്രമം 65.89, 65.53 സ്കോറുകളോടെ തൊട്ടുപിന്നിലുണ്ട്. 62.05 സ്കോറോടെ കേരളം 9-ാം സ്ഥാനത്താണ്. ജാർഖണ്ഡും ബിഹാറും യഥാക്രമം 43.95, 44.47 എന്നിങ്ങനെ ഏറ്റവും കുറഞ്ഞ സ്കോറുകൾ നേടി.
മനുഷ്യന്റെ അടിസ്ഥാന ആവശ്യങ്ങളുടെ ശ്രേണിയിൽ ഗോവ, പുതുച്ചേരി, ലക്ഷദ്വീപ്, ചണ്ഡീഗഢ് എന്നിവയാണ് ആദ്യ നാല് സംസ്ഥാന/കേന്ദ്ര ഭരണ പ്രദേശങ്ങൾ.
മിസോറാം, ഹിമാചൽ പ്രദേശ്, ലഡാക്ക്, ഗോവ എന്നിവ ക്ഷേമ അടിത്തറയിൽ മികച്ച പ്രകടനം നടത്തുന്ന സംസ്ഥാന/കേന്ദ്ര ഭരണ പ്രദേശങ്ങളായി ഉയർന്നു.
അവസരങ്ങളുടെ ശ്രേണിയിൽ തമിഴ്നാട് 72.00 എന്ന ഉയർന്ന സ്കോർ കൈവരിച്ചു.
ശ്രേണി 1: വളരെ ഉയർന്ന സാമൂഹിക പുരോഗതി
പ്രത്യേക സേവനങ്ങളും ഫീച്ചറുകളും
ന്യൂ ഡൽഹിയിൽ നടക്കുന്ന ഈ വർഷത്തെ സ്വാതന്ത്ര്യദിനാഘോഷത്തിൽ പങ്കെടുക്കാൻ വിവിധ മേഖലകളിൽ നിന്നുള്ള പ്രത്യേക അതിഥികളെ ക്ഷണിച്ചു
ഗ്രാമങ്ങളിലെ സർപഞ്ചുമാർ, അധ്യാപകർ, നഴ്സുമാർ, കർഷകർ, മത്സ്യത്തൊഴിലാളികൾ, മുൻനിര പദ്ധതികളുടെ ഗുണഭോക്താക്കൾ എന്നിവർ ഇതിൽ ഉൾപ്പെടുന്നു
കേരളത്തിൽ നിന്നുള്ള ശ്രീ പുഷ്പാംഗതൻ മാധവൻ പ്രത്യേക ക്ഷണിതാക്കളിൽ ഉൾപ്പെടുന്നു: സ്വാതന്ത്ര്യ ദിന പരിപാടികളിൽ പങ്കെടുക്കാൻ ലഭിച്ച അവസരം ഒരു വലിയ ബഹുമതിയാണെന്ന് ശ്രീ പുഷ്പാംഗതൻ പറഞ്ഞു
ഇടുക്കി: ഓഗസ്റ്റ് 11, 2023
പി എം വികാസ് പദ്ധതിയുടെ ഗുണഭോക്താവായ കേരളത്തിലെ ഇടുക്കി ജില്ലയിലെ ബൈസൺ വാലി ഗ്രാമത്തിൽ നിന്നുള്ള മരപ്പണിക്കാരനായ ശ്രീ പുഷ്പാംഗതൻ മാധവൻ 2023 ഓഗസ്റ്റ് 15 ന് ന്യൂ ഡൽഹിയിലെ ചരിത്രപ്രസിദ്ധമായ ചെങ്കോട്ടയിൽ നടക്കുന്ന സ്വാതന്ത്ര്യദിനാഘോഷ പരിപാടിയിൽ പ്രത്യേക അതിഥിയായി പങ്കെടുക്കും. ചരിത്ര പ്രസിദ്ധമായ സ്മാരകത്തിന്റെ കൊത്തളത്തിൽ നിന്ന് രാഷ്ട്രത്തോടുള്ള പ്രധാനമന്ത്രി ശ്രീ നരേന്ദ്ര മോദിയുടെ പ്രസംഗം കേൾക്കാൻ ക്ഷണിക്കപ്പെട്ട 1,700 ഓളം ആളുകളിൽ ഏകദേശം 60 കരകൗശല വിദഗ്ധരും ഉൾപ്പെടുന്നു. ന്ത്യയിലുടനീളമുള്ള ജീവിതത്തിന്റെ എല്ലാ തുറകളിലുമുള്ള ആളുകളെ ക്ഷണിക്കാനും ആഘോഷങ്ങളുടെ ഭാഗമാകാനും സർക്കാർ മുൻകൈയെടുത്തത് 'ജൻ ഭാഗിദാരി' എന്ന കാഴ്ചപ്പാടിന് അനുസൃതമായിട്ടാണ്.
കഴിഞ്ഞ 35 വർഷമായി മരപ്പണി ചെയ്യുന്ന തനിക്ക് ജീവിതത്തിൽ ഇത്രയും വലിയ അംഗീകാരം ലഭിക്കുന്നത് ഇതാദ്യമാണെന്ന് ശ്രീ പുഷ്പാംഗതൻ ഞങ്ങളോട് സംസാരിച്ചപ്പോൾ പറഞ്ഞു. ഈ സംരംഭത്തെ അദ്ദേഹം അഭിനന്ദിച്ചു. "സ്വപ്നത്തിൽ പോലും വിചാരിക്കാത്ത ഒരു വലിയ കാര്യം സംഭവിച്ചിരിക്കുന്നു. എന്നെ തിരഞ്ഞെടുത്തതിനും എന്റെ തൊഴിൽ അംഗികരിക്കപ്പെട്ടതിനും കേന്ദ്ര സർക്കാരിനോടും പ്രധാനമന്ത്രി ശ്രീ നരേന്ദ്ര മോദിജിയോടും ഞാൻ വളരെ നന്ദിയുള്ളവനാണ്,” അദ്ദേഹം പറഞ്ഞു.
നൈപുണ്യ വികസനം, വിദ്യാഭ്യാസം, വനിതാ നേതൃത്വം, സംരംഭകത്വം എന്നീ ഘടകങ്ങൾ ഉപയോഗിച്ച് ന്യൂനപക്ഷങ്ങളുടെ, പ്രത്യേകിച്ച് കരകൗശല തൊഴിലാളികളുടെ ഉപജീവനമാർഗം മെച്ചപ്പെടുത്താനാണ് പിഎം വികാസ് ലക്ഷ്യമിടുന്നത്. ഗുണഭോക്താക്കളുടെ വരുമാനം വർദ്ധിപ്പിക്കുന്നതിനും ക്രെഡിറ്റ്, മാർക്കറ്റ് ബന്ധങ്ങൾ സുഗമമാക്കുന്നതിലൂടെ അവർക്ക് വേണ്ട പിന്തുണ നൽകുന്നതിനുമുള്ള പദ്ധതിയുടെ ആത്യന്തിക ലക്ഷ്യങ്ങളെ ഈ ഘടകങ്ങൾ പരസ്പരം പൂരകമാക്കുന്നു.
മന്ത്രിസഭ
കേന്ദ്ര പട്ടികയിൽ ഉൾപ്പെട്ടിട്ടുള്ള മറ്റ് പിന്നാക്ക വിഭാഗങ്ങൾക്കുള്ളിലെ  ഉപ-വർഗ്ഗീകരണം സംബന്ധിച്ച പ്രശ്നങ്ങൾ പരിശോധിക്കുന്നതിനായി, ഭരണഘടനയുടെ 340 ആം ആർട്ടിക്കിൾ അനുസരിച്ച് രൂപീകരിച്ച കമ്മീഷന്റെ കാലാവധി നീട്ടുന്നതിന് കേന്ദ്രമന്ത്രിസഭയുടെ അംഗീകാരം
(ന്യൂഡൽഹി, ജൂൺ 24, 2020
മറ്റ് പിന്നാക്ക വിഭാഗങ്ങളുടെ  ഉപ വർഗ്ഗീകരണം സംബന്ധിച്ച പ്രശ്നങ്ങൾ പരിശോധിക്കുന്നതിനായി രൂപീകരിച്ച കമ്മീഷന്റെ കാലാവധി 6 മാസത്തേക്ക്, അതായത് 31.1.2021 വരെ നീട്ടാൻ പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം തീരുമാനിച്ചു.
ഇതിനായുള്ള ചെലവുകൾ തുടർന്നും കേന്ദ്ര സാമൂഹ്യനീതി, ക്ഷേമ കാര്യ വകുപ്പ് തന്നെ വഹിക്കും.
കമ്മീഷന്റെ കാലാവധി നീട്ടുന്നതിനും അതിന്റെ പരിഗണനാ വിഷയങ്ങളിൽ കൂട്ടിച്ചേർക്കലുകൾ നടത്തുന്നതിനുമുള്ള ഉത്തരവുകൾ ബഹുമാനപ്പെട്ട രാഷ്ട്രപതിയുടെ അംഗീകാരം ലഭിച്ചതിനുശേഷം ഗസറ്റിൽ പ്രസിദ്ധീകരിക്കും.
രാഷ്ട്രപതിയുടെ അംഗീകാരത്തോടെ ഭരണഘടനയുടെ 340 ആം ആർട്ടിക്കിൾ പ്രകാരമാണ് 2017 ഒക്ടോബർ 2 ന് കമ്മീഷൻ രൂപീകരിച്ചത്. റിട്ട. ജസ്റ്റിസ് ശ്രീമതി ജി. രോഹിണി ആണ് കമ്മീഷൻ അധ്യക്ഷ. 2017 ഒക്ടോബർ 11 ന് കമ്മീഷൻ പ്രവർത്തനം ആരംഭിച്ചു.
മന്ത്രിസഭ
നദീ ബന്ധനത്തിനായുള്ള പ്രത്യേക സമിതിയുടെ റിപ്പോര്ട്ട് കേന്ദ്ര മന്ത്രിസഭായോഗം വിലയിരുത്തി
നദീ സംയോജനം സംബന്ധിച്ചുള്ള പുരോഗതി വിലയിരുത്തി പ്രത്യേകക സമിതി സമര്പ്പിച്ച റിപ്പോര്ട്ട് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്ച്ചേര്ന്ന കേന്ദ്ര മന്ത്രിസഭായോഗം വിലയിരുത്തി. 1.7.2016 മുതല് 31.03.2018 വരെയുള്ള പുരോഗതിയാണ് വിലയിരുത്തിയത്.
2012 ഫെബ്രുവരി 27 ലെ സുപ്രീം കോടതി വിധിയെത്തുടര്ന്നാണ് നദികള് പരസ്പരം ബന്ധിപ്പിക്കുന്നതിലെ പുരോഗതി സംബന്ധിച്ച റിപ്പോര്ട്ട് കേന്ദ്ര ഗവണ്മെന്റിന് സമര്പ്പിക്കേണ്ടത്. . 2002 ലെ റിട്ട് പെറ്റീഷന് 668 അനുസരിച്ച് നദീ സംയോജനത്തിനായി പ്രത്യേക സമിതിയെ നിയോഗിക്കണമെന്നും സുപ്രീം കോടതി നിര്ദ്ദേശിച്ചിരുന്നു. ഇതനുസരിച്ച് നിശ്ചിത കാലയളവില് സമിതി കേന്ദ്ര മന്ത്രിസഭയ്ക്ക് റിപ്പോര്ട്ട് സമര്പ്പിക്കണം.
കെന്- ബത്വാ ലിങ്ക്, ദാമന്ഗംഗ- പിഞ്ജാല് ലിങ്ക്, പാരാ-തപി-നര്മ്മദ ലിങ്ക് എന്നീ മൂന്നു മുന്ഗണനാ നദീ ബന്ധന പ്രവൃത്തികളുടെ പുരോഗതിയും 1980 ലെ നദീബന്ധനത്തിനായുള്ള ദേശീയ കാഴ്ചപ്പാട് അനുസരിച്ച് തെരഞ്ഞെടുത്ത ഹിമാലയന്, ഉപഭൂഖണ്ഡ നദീ ബന്ധന പ്രവൃത്തികളുടെ പുരോഗതിയുമുള്ക്കൊള്ളുന്നതാണ് റിപ്പോര്ട്ട്.
(AM/MRD
ഉപരാഷ്ട്രപതിയുടെ കാര്യാലയം
ലോക്ക്ഡൗൺ സമയത്ത് കർഷകർക്കും കാർഷികമേഖലയ്ക്കും ഉയർന്ന പരിഗണന നൽകണം: ഉപരാഷ്ട്രപതി എം. വെങ്കയ്യ നായിഡു
ലോക്ക്ഡൗൺ സമയത്ത് കർഷകർക്കും കാർഷികമേഖലയ്ക്കും ഉയർന്ന പരിഗണന നൽകണമെന്ന് ഉപരാഷ്ട്രപതി ശ്രീ എം. വെങ്കയ്യ നായിഡു കേന്ദ്ര, സംസ്ഥാന ഗവൺമെന്റുകളോട് ആവശ്യപ്പെട്ടു. ഈ കാലയളവിൽ കൃഷിയും കാർഷിക ഉൽപന്നങ്ങളുടെ ചരക്കുനീക്കവും സുഗമമാക്കാനും ഉപരാഷ്ട്രപതി നിർദേശിച്ചു.
ഉപരാഷ്ട്രപതി ഭവനിൽ കേന്ദ്ര കൃഷി മന്ത്രി ശ്രീ നരേന്ദ്രസിംഗ് തോമറുമായി നടത്തിയ ചർച്ചയിൽ കാർഷികമേഖലയുടെ സംരക്ഷണത്തിനായി കൃഷി മന്ത്രാലയം സ്വീകരിച്ച വിവിധ നടപടികളെ ഉപരാഷ്ട്രപതി അഭിനന്ദിച്ചു. ഉൽപാദകരുടെയും ഉപഭോക്താക്കളുടെയും താൽപ്പര്യങ്ങൾ സംരക്ഷിക്കപ്പെടണമെന്ന് ഉപരാഷ്ട്രപതി പറഞ്ഞു.
എളുപ്പം നശിക്കുന്ന കാർഷികോൽപ്പന്നങ്ങളായ പഴങ്ങളുടെയും പച്ചക്കറികളുടെയും സംഭരണത്തിനും വിപണനത്തിനും പ്രത്യേക ശ്രദ്ധ പതിപ്പിക്കണമെന്ന് ഉപരാഷ്ട്രപതി പറഞ്ഞു. കൃഷിക്കാരിൽ നിന്ന് നേരിട്ട് കാർഷികോൽപ്പന്നങ്ങൾ വാങ്ങുന്നതിന് സൗകര്യമൊരുക്കുന്ന തരത്തിൽ എപിഎംസി നിയമം ഉചിതമായി പരിഷ്കരിക്കാനും അദ്ദേഹം നിർദ്ദേശിച്ചു. പഴങ്ങൾ, പച്ചക്കറികൾ, മറ്റ് കാർഷികോൽപ്പന്നങ്ങൾ എന്നിവയുടെ ലഭ്യത ഉറപ്പാക്കാൻ ഇത് സഹായിക്കുമെന്ന് ശ്രീ നായിഡു പറഞ്ഞു.
കാർഷികോൽപ്പന്നങ്ങളുടെ സുഗമമായ നീക്കം ഉറപ്പുവരുത്തേണ്ടതിന്റെ ആവശ്യകത ഉപരാഷ്ട്രപതി ഊന്നിപ്പറഞ്ഞു. ഈ സമയത്ത് ഗതാഗത തടസ്സമുണ്ടാവില്ലെന്ന് ഉറപ്പുവരുത്താൻ അധികൃതരോട് ആവശ്യപ്പെട്ടു. വിളവെടുപ്പ് കാലമായതിനാൽ കാർഷിക യന്ത്രസാമഗ്രികളും ഉപകരണങ്ങളും സുഗമമായി നീക്കാന് സാധിക്കണം.
കർഷകരുടെ താല്പര്യങ്ങൾ സംരക്ഷിക്കുന്നതിനായി സ്വീകരിച്ച നടപടികൾ കൃഷിമന്ത്രി വിശദീകരിച്ചു. കേന്ദ്ര കാർഷികമന്ത്രാലയം സംസ്ഥാനങ്ങളുമായും കേന്ദ്രഭരണപ്രദേശങ്ങശുമായി സഹകരിച്ചു പ്രവർത്തിക്കുന്നുണ്ടെന്നും പ്രതിസന്ധിഘട്ടത്തിൽ കർഷകരെ സഹായിക്കാൻ ആവശ്യമായ എല്ലാ നടപടികളും സ്വീകരിക്കുമെന്നും കൃഷിമന്ത്രി ഉപരാഷ്ട്രപതിക്ക് ഉറപ്പ് നൽകി.
പ്രധാനമന്ത്രിയുടെ ഓഫീസ്
പ്രധാനമന്ത്രി അംബേദ്കര് ജയന്തി ആശംസകള് നേര്ന്നു
പ്രധാനമന്ത്രി ശ്രീ.നരേന്ദ്ര മോദി ജനങ്ങള്ക്ക് അംബേദ്കര് ജയന്തി ആശംസകള് നേര്ന്നു,
“बाबासाहेब डॉ. भीमराव अम्बेडकर को उनकी जयंती पर सभी देशवासियों की ओर से विनम्र श्रद्धांजलि।”, പ്രധാനമന്ത്രി പറഞ്ഞു
(
ഉപരാഷ്ട്രപതിയുടെ കാര്യാലയം
ഹരിത- സുസ്ഥിര വാസ്തുവിദ്യാ സമ്പ്രദായങ്ങൾ സ്വീകരിക്കണമെന്ന് ഉപരാഷ്ട്രപതി.
(ന്യൂഡൽഹി , ജൂലൈ 11,2020
ഹരിത വാസ്തുവിദ്യാ രീതികൾ  സ്വീകരിക്കാനും പ്രോത്സാഹിപ്പിക്കാനും ഉപരാഷ്ട്രപതി ശ്രീ.എം.വെങ്കയ്യ നായിഡു രാജ്യത്തെ ആർക്കിടെക്റ്റുകളോട് ആവശ്യപ്പെട്ടു. വരാനിരിക്കുന്ന കെട്ടിട നിർമ്മാണ പദ്ധതികളിൽ സൗരോർജ്ജം പോലുള്ള പുനരുപയോഗ ഊർജ്ജ സ്രോതസ്സുകളുടെ ഉപയോഗം പ്രോത്സാഹിപ്പിക്കണമെന്നും അദ്ദേഹം പറഞ്ഞു.
ഇന്ത്യൻ ഇൻസ്റ്റിറ്റ്യൂട്ട് ഓഫ് ആർക്കിടെക്റ്റിന്റെ ദേശീയ കൺവെൻഷനായ "IIA നാറ്റ് കോൺ 2020 - ട്രാൻസെൻഡ് " ഉദ്ഘാടന ചടങ്ങിനെ അഭിസംബോധന ചെയ്യുകയായിരുന്നു അദ്ദേഹം. ഏത് ഘടനയുടെ സൃഷ്ടിയിലും സൗന്ദര്യശാസ്ത്രവും സുസ്ഥിരതയും തമ്മിൽ ശരിയായ സന്തുലിതാവസ്ഥ നിലനിർത്തേണ്ടതുണ്ടെന്നും ഉപരാഷ്ട്രപതി ഊന്നിപ്പറഞ്ഞു.
സിന്ധൂനദീതട നാഗരികതയും കൊണാർക്ക് സൂര്യക്ഷേത്രവും തുടങ്ങി ആധുനിക കാലം വരെയുള്ള ഇന്ത്യൻ വാസ്തുവിദ്യയുടെ പരിണാമം അനുസ്മരിച്ചുകൊണ്ട് , പ്രാദേശിക സാമഗ്രികളും സാങ്കേതിക വിദ്യകളും ഉപയോഗിച്ച് കരകൗശല വിദഗ്ധർ സൃഷ്ടിച്ച നിരവധി സ്മാരകങ്ങൾ നമ്മുടെ രാജ്യത്തുണ്ടെന്ന് ശ്രീ നായിഡു ചൂണ്ടിക്കാട്ടി. ഏതൊരു നാഗരികതയുടെയും ഏറ്റവും സ്ഥായിയായ നേട്ടങ്ങളിലൊന്നായി വാസ്തുവിദ്യയെ അദ്ദേഹം വിശേഷിപ്പിച്ചു.
സ്വാശ്രയത്വവും സുസ്ഥിരതയും സമന്വയിപ്പിച്ച ഒരു വാസ്തുവിദ്യാ സമ്പ്രദായം സൃഷ്ടിക്കണമെന്ന് ആഹ്വാനം ചെയ്ത ഉപരാഷ്ട്രപതി, ഇന്ത്യയുടെ വൈവിധ്യമാർന്ന വാസ്തുവിദ്യയിൽ നിന്ന് പ്രചോദനം ഉൾക്കൊണ്ട് , പരിസ്ഥിതി സൗഹൃദവും ജനങ്ങളുടെ ആവശ്യങ്ങൾക്ക് ഏറ്റവും അനുയോജ്യമായതുമായ രൂപകൽപ്പനകളും ആശയങ്ങളും സ്വീകരിച്ച്, നമ്മുടെ പാരമ്പര്യത്തെ മുന്നോട്ട് നയിക്കാനും വിദഗ്ദ്ധരോട് ആവശ്യപ്പെട്ടു.
സർക്കാരിന്റെ പ്രധാന പദ്ധതികളായ സ്മാർട്ട് സിറ്റികൾ, ‘എല്ലാവർക്കും ഭവനം’, പോലുള്ളവയെ അനുമോദിച്ച ശ്രീ നായിഡു, ഈ പദ്ധതികളിൽ അതത് പ്രദേശങ്ങളുടെ സംസ്കാരവും പൈതൃകവും പ്രോത്സാഹിപ്പിക്കേണ്ടതിന്റെ ആവശ്യകതയും എടുത്തുപറഞ്ഞു. ഈ പദ്ധതികളിൽ പ്രാദേശിക കലാകാരന്മാരെയും കരകൗശലത്തൊഴിലാളികളെയും ഭാഗഭാക്കാക്കണമെന്നും അദ്ദേഹം ആവശ്യപ്പെട്ടു.“ഇത് അതതു പ്രദേശങ്ങളുടെ സാംസ്കാരിക തനിമ നിലനിർത്തുക മാത്രമല്ല, നമ്മുടെ സംസ്കാരത്തിന്റെ സംരക്ഷണത്തിനായി പാടുപെടുന്ന കഴിവുള്ള കരകൗശല വിദഗ്ധർക്ക് പ്രോത്സാഹനവും തൊഴിലും ഉറപ്പാക്കുമെന്നും അദ്ദേഹം പറഞ്ഞു.
ജനസംഖ്യാ വർദ്ധനവിന്റെ ഫലമായി ഭവന ആവശ്യങ്ങൾ വർദ്ധിക്കുന്നതിലേക്ക് ശ്രദ്ധ ക്ഷണിച്ച ഉപരാഷ്ട്രപതി, പുതിയ അടിസ്ഥാന സൗകര്യങ്ങൾക്ക് ഇടം കണ്ടെത്തുമ്പോൾ ആവാസ വ്യവസ്ഥ നശിപ്പിക്കപ്പെടുന്നില്ലെന്ന് ഉറപ്പാക്കണമെന്നും നിർദ്ദേശിച്ചു.
കോവിഡ് -19 മഹാമാരിയുടെ പശ്ചാത്തലത്തിൽ ജനങ്ങളുടെ ആരോഗ്യത്തിലും ഉപജീവനത്തിലും തന്റെ ആശങ്ക വ്യക്തമാക്കിയ ഉപരാഷ്ട്രപതി, നിർമ്മാണത്തൊഴിലിടങ്ങളിലെ ജോലികളിൽ ഉണ്ടായ വൻ ഇടിവ് നിർമ്മാണ മേഖലയെ സാരമായി ബാധിച്ചെന്നും പറഞ്ഞു. മഹാമാരി സൃഷ്ടിച്ച പ്രതിസന്ധിക്കു പരിഹാരം കാണാൻ ആർക്കിടെക്റ്റുകളുടെയും ഡിസൈനർമാരുടെയും സഹകരണം അദ്ദേഹം അഭ്യർത്ഥിച്ചു.
മഹാമാരിയുടെ പശ്ചാത്തലത്തിൽ പുതിയ ആശയങ്ങളുടെ പര്യവേക്ഷണത്തിനായി ആർക്കിടെക്റ്റുകളും ഡിസൈനർമാരും അതിരുകൾ കൽപ്പിക്കാത്ത ഒരു തുറന്ന ചർച്ചയ്ക്ക് മുൻകൈ എടുക്കണമെന്നും ഉപരാഷ്ട്രപതി അഹ്വാനം ചെയ്തു.
പ്രധാനമന്ത്രിയുടെ ഓഫീസ്
പ്രധാനമന്ത്രിയും ഉസ്ബെക്കിസ്ഥാൻ പ്രസിഡന്റും തമ്മിലുള്ള ഉഭയകക്ഷി കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി ഉസ്ബെക്കിസ്ഥാൻ പ്രസിഡന്റ് ഷാവ്കത്ത് മിർസിയോവുമായി കൂടിക്കാഴ്ച്ച നടത്തി. ഷാങ്ഹായ് സഹകരണ സംഘടനയുടെ  ഉച്ചകോടിയ്ക്കിടെ ഇന്ന് ഉസ്ബെക്കിസ്ഥാനിലെ സമർഖണ്ഡിലായിരുന്നു കൂടിക്കാഴ്ച്ച.
നയതന്ത്ര ബന്ധം സ്ഥാപിച്ചതിന്റെ 30-ാം വാർഷികം ആഘോഷിക്കുന്നതിനാൽ ഇരു രാജ്യങ്ങൾക്കും ഇത് ഒരു പ്രത്യേക വർഷമാണ്. 2020 ഡിസംബറിലെ വെർച്വൽ ഉച്ചകോടിയുടെ തീരുമാനങ്ങൾ നടപ്പിലാക്കുന്നത് ഉൾപ്പെടെ ഉഭയകക്ഷി ബന്ധങ്ങളിലെ മൊത്തത്തിലുള്ള പുരോഗതിയെ നേതാക്കൾ അഭിനന്ദിച്ചു.
ഇരു നേതാക്കളും ഉഭയകക്ഷി സഹകരണം, പ്രത്യേകിച്ച് വ്യാപാരം, സാമ്പത്തിക സഹകരണം, കണക്റ്റിവിറ്റി എന്നിവയുടെ മുൻഗണനാ മേഖലകൾ ചർച്ച ചെയ്തു . വ്യാപാര ബന്ധം വൈവിധ്യവത്കരിക്കാനും വ്യാപാരവും നിക്ഷേപവും പ്രോത്സാഹിപ്പിക്കുന്നതിന് ദീർഘകാല ക്രമീകരണങ്ങളിലേക്ക് കടക്കാനും യോജിച്ച ശ്രമങ്ങൾ നടത്തേണ്ടതിന്റെ ആവശ്യകത അവർ ഊന്നിപ്പറഞ്ഞു. ചാബഹാർ തുറമുഖത്തിന്റെയും അന്താരാഷ്ട്ര വടക്കു-തെക്കു ഗതാഗത ഇടനാഴിയുടെയും കൂടുതൽ ഉപയോഗം ഉൾപ്പെടെ, ഇക്കാര്യത്തിലെ സാധ്യതകൾ തുറന്നുവിടുന്നതിന് കണക്റ്റിവിറ്റി പ്രധാനമായി കണക്കാക്കപ്പെടുന്നു.
ഇന്ത്യയുടെ വികസന പരിചയവും വൈദഗ്ധ്യവും അടിസ്ഥാനമാക്കി ഇൻഫർമേഷൻ ടെക്നോളജി, ആരോഗ്യ സംരക്ഷണം, ഉന്നത വിദ്യാഭ്യാസം തുടങ്ങിയ മേഖലകളിലെ സഹകരണത്തിന് നേതാക്കൾ ഊന്നൽ നൽകി. ഇന്ത്യൻ വിദ്യാഭ്യാസ സ്ഥാപനങ്ങൾ തുറക്കുന്നതും ഉസ്ബെക്ക്, ഇന്ത്യൻ സർവകലാശാലകൾ തമ്മിലുള്ള പങ്കാളിത്തവും സ്വാഗതം ചെയ്യപ്പെട്ടു.
അഫ്ഗാനിസ്ഥാൻ ഉൾപ്പെടെയുള്ള മേഖലയിലെ വിഷയങ്ങൾ ചർച്ച ചെയ്തു. അഫ്ഗാനിസ്ഥാന്റെ പ്രദേശം ഭീകര വാദ പ്രവർത്തനങ്ങൾക്ക് ഉപയോഗിക്കരുതെന്ന നിലപാടിൽ നേതാക്കൾ ഏകകണ്ഠമായിരുന്നു.
ഈ വർഷം ജനുവരിയിൽ നടന്ന പ്രഥമ ഇന്ത്യ-മധ്യേഷ്യ ഉച്ചകോടിയുടെ ഫലങ്ങൾക്ക് നേതാക്കൾ വൻ പ്രാധാന്യം നൽകി. ഉച്ചകോടി തീരുമാനങ്ങൾ നടപ്പാക്കുന്നതിൽ പുരോഗതി കൈവരിച്ചതായി അവർ അംഗീകരിച്ചു.
എസ്സിഒ ഉച്ചകോടിയുടെ മികച്ച സംഘാടനത്തിനും ഉസ്ബെക്കിസ്ഥാന്റെ വിജയകരമായ അധ്യക്ഷസ്ഥാനത്തിനും പ്രസിഡന്റ് മിർസിയോവിനെ പ്രധാനമന്ത്രി അഭിനന്ദിച്ചു.
ND
(
പ്രധാനമന്ത്രിയുടെ ഓഫീസ്
കഴിഞ്ഞ ദിവസം വൈകുന്നേരം നടന്ന അവിസ്മരണീയമായ ഒരു തമിഴ് പുതുവത്സര പരിപാടിയുടെ വിശേഷങ്ങൾ പ്രധാനമന്ത്രി പങ്കുവെച്ചു
കേന്ദ്ര സഹമന്ത്രി ഡോ. എൽ. മുരുകന്റെ ന്യൂഡൽഹിയിലെ വസതിയിൽ ഇന്നലെ വൈകുന്നേരം നടന്ന അവിസ്മരണീയമായ തമിഴ് പുതുവത്സര ആഘോഷ പരിപാടിയുടെ വിശേഷങ്ങൾ പ്രധാനമന്ത്രി ശ്രീ നരേന്ദ്ര മോദി പങ്കുവച്ചു. തമിഴ് പുതുവത്സര ആഘോഷ പരിപാടിയുടെ വീഡിയോ ക്ലിപ്പും ശ്രീ മോദി പങ്കുവെച്ചു.
പ്രധാനമന്ത്രി ട്വീറ്റ് ചെയ്തു;
"ഇന്നലെ വൈകുന്നേരം നടന്ന അവിസ്മരണീയമായ ഒരു തമിഴ് പുതുവത്സര പരിപാടിയുടെ പ്രസക്ത ഭാഗങ്ങൾ ഇതാ..
പ്രധാനമന്ത്രിയുടെ ഓഫീസ്
മണിപ്പൂരിൽ അസം റൈഫിൾസിന്റെ വാഹനവ്യൂഹത്തിന് നേരെയുണ്ടായ ആക്രമണത്തെ പ്രധാനമന്ത്രി അപലപിച്ചു
മണിപ്പൂരിൽ അസം റൈഫിൾസിന്റെ വാഹനവ്യൂഹത്തിന് നേരെയുണ്ടായ ആക്രമണത്തെ പ്രധാനമന്ത്രി ശ്രീ നരേന്ദ്ര മോദി അപലപിച്ചു. ഇന്ന് വീരമൃത്യു വരിച്ച സൈനികർക്കും കുടുംബാംഗങ്ങൾക്കും അദ്ദേഹം ആദരാഞ്ജലികൾ അർപ്പിച്ചു.
പ്രധാനമന്ത്രി ട്വീറ്റ് ചെയ്തു:
("മണിപ്പൂരിൽ അസം റൈഫിൾസ് വാഹനവ്യൂഹത്തിന് നേരെയുണ്ടായ ആക്രമണത്തെ ശക്തമായി അപലപിക്കുന്നു. ഇന്ന് വീരമൃത്യു വരിച്ച സൈനികർക്കും കുടുംബാംഗങ്ങൾക്കും ഞാൻ ആദരാഞ്ജലികൾ അർപ്പിക്കുന്നു. അവരുടെ ത്യാഗം ഒരിക്കലും മറക്കില്ല. ദുഃഖത്തിന്റെ ഈ വേളയിൽ എന്റെ ചിന്തകൾ ദുഃഖിതരായ കുടുംബങ്ങൾക്കൊപ്പമാണ്."
ധനകാര്യ മന്ത്രാലയം
രണ്ട് റവന്യൂ ബോര്ഡുകളുടെ ലയനം സംബന്ധിച്ച വാര്ത്ത വ്യാജം
കേന്ദ്ര പ്രത്യക്ഷ നികുതി ബോര്ഡ്, കേന്ദ്ര പരോക്ഷ നികുതി-കസ്റ്റംസ്ബോര്ഡ് എന്നിവയെ ലയിപ്പിക്കാനുള്ള നിര്ദേശം സര്ക്കാരിന്റെ പരിഗണനയിലെന്ന്, ഇന്ന് ഒരു പ്രധാന ദിനപത്രം പ്രസിദ്ധീകരിച്ച വാര്ത്ത തെറ്റാണെന്ന് കേന്ദ്ര സര്ക്കാര് അറിയിച്ചു. 1963 ലെ സെന്ട്രല് ബോര്ഡ് ഓഫ് റവന്യൂ ആക്ട് പ്രകാരം രൂപീകരിച്ച രണ്ട് സ്ഥാപനങ്ങളും ലയിപ്പിക്കുന്നത് സംബന്ധിച്ച് യാതൊരു നിര്ദേശവും ഗവണ്മെന്റിന്റെ പരിഗണനയിലില്ല. ധനമന്ത്രാലയ അധികൃതരോട് യഥാര്ത്ഥ വസ്തുതകള് അന്വേഷിക്കാതെ പ്രസിദ്ധീകരിച്ച വാര്ത്ത, മന്ത്രാലയം നടത്തുന്ന നികുതി ദായക സൗഹൃദ പ്രവര്ത്തനങ്ങളില് നിന്നും ശ്രദ്ധ തിരിക്കാന് വേണ്ടിയാണ്.
നികുതി ഭരണ പരിഷ്ക്കാര കമ്മീഷന്  ഇരു ബോര്ഡുകളുടെയും ലയനം സംബന്ധിച്ച നിര്ദേശം നേരത്തെ സര്ക്കാരിന് സമര്പ്പിച്ചിരുന്നെങ്കിലും, അത് വിശദമായി പരിശോധിച്ച ശേഷം സര്ക്കാര് നിരാകരിക്കുകയായിരുന്നു. ഇതു സംബന്ധിച്ച്, പാര്ലമെന്റില് ഉയര്ന്ന ചോദ്യത്തിനു മറുപടിയായി, 2018 ല് ഗവണ്മെന്റ് അഷ്വറന്സ് കമ്മിറ്റിക്ക് ലയനം നിര്ദേശം നിരാകരിച്ച കാര്യം വ്യക്തമാക്കിയ റിപ്പോര്ട്ട് സമര്പ്പിച്ചിരുന്നു. നികുതി ഭരണ പരിഷ്ക്കാര കമ്മീഷന് നിര്ദേശങ്ങളില് സ്വീകരിച്ച തുടര് നടപടി റിപ്പോര്ട്ട്, റവന്യൂ വകുപ്പിന്റെ വെബ്സൈറ്റിലും പ്രസിദ്ധീകരിച്ചിട്ടുണ്ട്. കമ്മീഷന് റിപ്പോര്ട്ട് സ്വീകരിച്ചിട്ടില്ലെന്ന് ഇതില് വ്യക്തമാക്കുന്നുണ്ടെന്നും കേന്ദ്രം അറിയിച്ചു.
വെബ്സൈറ്റില് പ്രസിദ്ധീകരിച്ച വസ്തുതകള്പോലും പരിശോധിക്കാതെ നല്കിയ വാര്ത്ത തെറ്റിദ്ധാരണ സൃഷ്ടിക്കുന്നതും അടിസ്ഥാനരഹിതവുമാണെന്നും കേന്ദ്രം വ്യക്തമാക്കി.